**คาร์โบซิสเทอีน**

**ความแรง<ปรับตามทะเบียน>มิลลิกรัม**

**ชนิด <แคปซูล/เม็ด>**

**ชื่อการค้า <tradename (**ภาษาไทย**)>**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า คาร์-โบ-ซิส-เท-อีน (carbocisteine) เป็นยาละลายเสมหะ

**1.2 ยานี้ใช้เพื่ออะไร**

* ใช้เพื่อลดความเหนียวข้นของเสมหะ ทำให้สามารถขับออกได้ง่ายขึ้น
* ใช้เพื่อรักษาภาวะเกี่ยวกับทางเดินหายใจที่เกิดจากเสมหะเหนียวข้นหรือมีเสมหะปริมาณมากเกินไป

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้
* กำลังเป็นโรคแผลในกระเพาะอาหารหรือแผลในทางเดินอาหาร

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* หญิงตั้งท้องควรหลีกเลี่ยงการใช้ยานี้ในสามเดือนแรก เพราะอาจทําให้เกิด อันตรายต่อทารก
* หญิงให้นมลูกควรหลีกเลี่ยงการใช้ยานี้ หรือควรปรึกษาแพทย์หรือเภสัชกรก่อนใช้ยา เพราะไม่มีข้อมูลยืนยันความปลอดภัย
* อายุตั้งแต่ 65 ปี ขึ้นไป
* เคยเป็นโรคแผลในกระเพาะอาหารหรือแผลในทางเดินอาหาร
* กำลังกินยาที่อาจทำให้เลือดออกในทางเดินอาหาร

**“แต่หากท่านไม่แน่ใจว่ามีภาวะหรือใช้ยาเหล่านี้อยู่   
โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* กินยาครั้งละ 2 เม็ด วันละ 3 ครั้ง
* ถ้าอาการดีขึ้น สามารถลดขนาดยาเป็น กินครั้งละ 1 เม็ด วันละ 4 ครั้ง

<ปรับตามทะเบียนยา>

**3.2 หากลืมกินยาควรทำอย่างไร**

* หากยังมีอาการอยู่ ให้กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า
* หากไม่มีอาการแล้ว สามารถหยุดยาได้เลย

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง เช่น ปวดท้อง ให้นำส่งโรงพยาบาลทันที

**4. ข้อควรปฏิบัติระหว่างใช้ยานี้**

* หากใช้ยานี้แล้วอาการแย่ลงหรือไม่ดีขึ้น ควรปรึกษาแพทย์หรือเภสัชกร

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดง ตุ่มพอง ผิวหนังลอก หรือมีจ้ำตามผิวหนัง
* อาเจียนมีเลือดปน
* อุจจาระมีเลือดปนหรืออุจจาระเป็นสีดำ

**“ให้หยุดยา แล้วไปพบแพทย์ทันที”**

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์**
* คลื่นไส้ อาเจียน
* ท้องเสีย
* ปวดท้อง

**“ไม่จําเป็นต้องหยุดยา**

**แต่ถ้ามี อาการรุนแรงให้ไปพบแพทย์”**

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิ <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ คาร์โบซิสเทอีน
* **ส่วนประกอบอื่น** ได้แก่ <ปรับตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code   
ที่เชื่อมมายังเว็บไซต์ของ อย.  
<ปรับตามทะเบียนยา>

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**